OzLabs/hebrew-wiki-articles huggingface dataset:
Are You Man Enough

Are You Man Enough (בעברית: האם אתה מספיק גבר) הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השני שלה, Like a Hurricane.<ref name=":2"></ref><ref name=":3"></ref> השיר יצא לאור במרץ 1987, על ידי חברות התקליטים הנסה רקורדס ואריולה רקורדס, כסינגל הראשון והפותח מתוך האלבום.<ref name=":2" /><ref name=":3" /><ref name=":4"></ref>

עם יציאתו, נכנס השיר אל המקום החמישי במצעד השירים שבספרד.<ref></ref>

== רקע וכתיבה ==
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה.<ref></ref><ref></ref> במרץ 1987, יצא תקליט 12 אינץ', בו הופץ השיר הזה ביחד עם השיר "", שתיפקד כבי-סייד שלו.<ref name=":4" />

בנוסף לגרסה הרגילה ולגרסה הארוכה של השיר, יצא גם גרסה ערוכה שהותאמה לשידורים ברדיו.<ref></ref>

== וידאו קליפ ==
הווידאו קליפ הרשמי של השיר הועלה ליוטיוב ב-9 באוקטובר 2013.<ref name=":1"></ref> לאורכו של הקליפ, ניתן לראות את סי. סי. קאץ', כשהיא נמצאת בתוך תיבה שרצפתה מדומה לעיתון ובכל פעם הכותרות שם מתחלפות לנושאים אחרים, תוך שקאץ' שרה את השיר.<ref name=":1" />

בשנת 1987, ביצעה קאץ' בהופעה מיוחדת את השיר.<ref name=":0"></ref> ההופעה עלתה לערוץ היוטיוב שלה במרץ 2009.<ref name=":0" />

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
! colspan="1" |<abbr>מקור</abbr>
|-
!גרמניה
|מרץ 1987
|תקליט 7 אינץ' • תקליט 12 אינץ'
|הנסה • אריולה
|style="text-align:center;"|<ref name=":4" />
|}

== קישורים חיצוניים ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי סי. סי. קאץ'
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירי לפידים
קטגוריה:שירים על חלומות
קטגוריה:סינגלים בהוצאת הנסה רקורדס
עולם חדש מופלא (סדרת טלוויזיה)

עולם חדש מופלא היא סדרת דרמה דיסטופית מדע בדיונית אמריקאית משנת 2020, שעלתה בבכורה בשירות הסטרימינג Peacock. זהו עיבוד לרומן בעל אותו שם מאת אלדוס האקסלי.<ref name="Andreeva"></ref>

== עלילה ==
הסדרה "מתארת חברה דיסטופית שכביכול השיגה שלום ויציבות באמצעות איסור מונוגמיה, פרטיות, כסף, משפחה ואת ההיסטוריה עצמה."<ref name="Andreeva"/><ref></ref>

== שחקנים ודמויות ==

== הפקה ==
בשנת 2015, רשת Syfy הודיעה על כוונתה לפתח את הסדרה, עם דאריל פרנק וג'סטין פאלווי כמפיקים.<ref></ref> בשנת 2016 צורפו לפרויקט התסריטאים לס בוהם, גרנט מוריסון ובריאן טיילור.<ref></ref> ב-13 בפברואר 2019, הסדרה הועברה לרשת USA, כשדייוויד וינר מחליף את בוהם כתסריטאי ואוון האריס מביים את הפיילוט.<ref name="Andreeva"/>

באפריל 2019 לוהק ארנרייך לתפקיד ג'ון הפראי. באותו חודש הוכרז שהארי לויד לוהק לתפקיד ברנרד מרקס. במאי 2019 הוכרז כי ג'סיקה בראון פינדלי תגלם את לנינה קראון. בחודש יוני 2019, קיילי ברון, האנה ג'ון-קיימן, סן מיצוג'י, ג'וזף מורגן, נינה סוסניה ודמי מור לוהקו לתפקידי משנה שונים.<ref></ref><ref>Pedersen, Erik (2019-06-20). ‘Brave New World’: Demi Moore Set To Recur In USA Drama Series. Retrieved from https://deadline.com/2019/06/demi-moore-brave-new-world-in-recurring-role-1202635332/.</ref>

ב-17 בספטמבר 2019 הודיעה NBCUniversal כי הסדרה תשודר ברשת Peacock.<ref></ref>

ב-15 ביולי 2020 עלתה הסדרה לשידור.

== קישורים חיצוניים ==

== הערות שוליים ==

קטגוריה:סדרות מדע בדיוני אמריקאיות
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:Peacock: תוכן מקור
Soul Survivor

Soul Survivor (בעברית: מציל הנשמות) הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השני שלה, Like a Hurricane.<ref name=":2"></ref><ref name=":3"></ref> השיר יצא לאור בשנת 1987, ברחבי העולם וב-15 באוגוסט 1988 בבריטניה,<ref name=":5"></ref> על ידי חברות התקליטים הנסה רקורדס ואריולה רקורדס, כסינגל השני מתוך האלבום.<ref name=":5" /><ref name=":3" /><ref name=":2" />

עם יציאתו נכנס השיר אל המקום הראשון במצעד השירים שבספרד.<ref></ref>

== רקע וכתיבה ==
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה.<ref></ref><ref></ref> השיר הפך ללהיט בשלל מדינות, תוך שכבש את פסגת מצעד השירים שבספרד והיה לראשון של קאץ' שעשה זאת וזאת בנוסף לכך שהגיע למקום השלישי במצעד השירים שביוגוסלביה.

בנוסף לכך, יצאה גרסת 12 אינץ' של השיר בסקנדינביה.<ref name=":1"></ref> הגרסה יצאה בפורמט של מקסי סינגל.<ref name=":1" />

== וידאו קליפ ==
הווידאו קליפ של השיר הועלה ליוטיוב ב-4 באפריל 2012.<ref name=":0"></ref> לאורכו של הקליפ, ניתן לראות את סי. סי. קאץ', כשהיא נמצאת ברחוב בלילה, תוך שמאחוריה ישנם רקדני ליווי וכולם רוקדים ושרים את השיר יחד.<ref name=":0" /> הקליפ צבר למעלה מ-5 מיליון צפיות<ref name=":0" /> קליפ נוסף של השיר צבר קרוב ל-4 מיליון צפיות.<ref></ref>

ההופעה של קאץ' עם השיר שהועלתה ליוטיוב באוגוסט 2008, צברה למעלה מ-1.4 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
! colspan="1" |<abbr>מקור</abbr>
|-
!עולם
|1987
| rowspan="2" |תקליט 7 אינץ' • תקליט 12 אינץ'
| rowspan="2" |הנסה • אריולה
|style="text-align:center;"|<ref name=":3" />
|-
!בריטניה
|15 באוגוסט 1987
|style="text-align:center;"|<ref name=":5" />
|}

== קישורים חיצוניים ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי סי. סי. קאץ'
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירים על כאב לב
קטגוריה:סינגלים בהוצאת הנסה רקורדס
מבצע רוח קיץ

מבצע רוח קיץ היה מבצע צבאי בלבנון, שנערך על ידי גדוד הנח"ל המוצנח ב-1986.
== מהלך המבצע ==
לאחר שחזבאללה תקף בהצלחה את מוצב ריחן, אותו החזיק באותה עת צד"ל, יזם פיקוד הצפון פעולת גמול מהירה. המשימה הוטלה על חטיבת הצנחנים בפיקוד אל"ם שאול מופז. גדוד הנח"ל המוצנח, עליו פיקד סא"ל ישראל זיו, הוקפץ מאימון ברמת הגולן וצעד לקרבת העיירה מיידון שבדרום לבנון, ששימש בסיס פעילות מרכזי לחזבאללה. כוחות הגדוד נפרסו בלילה בשטח בסדרת מארבים, ובבוקר פתחו באש נק״ל, בסיוע מרגמות 125 מ״מ לעבר חוליות מחבלים שזיהו בשטח וכן הכווינו לעברן מסוקי קרב. הגדוד פגע במחבלים רבים, אולם בתחקיר שלאחר המבצע הודה פיקוד הצפון כי הופתע ממאחז החזבאללה שאותר בשטח.

==הערות שוליים==

רוח קיץ
קטגוריה:קרבות יחידות הצנחנים של צה"ל, 1974 -
קטגוריה:1986 בישראל
אירוסים (ציור)

האירוסים (בצרפתית: Les Iris) היא יצירה של אירוסים שהצייר וינסנט ואן גוך יצר בסן רמי דה פרובאנס שבדרום צרפת בשנת 1889, כשנה לפני מותו. היצירה הזו היא אחת מסדרה של יצירות דומות של אירוסים.
==אודות הציור==

ואן גוך החל ליצור את האירוסים כשבוע לאחר כניסתו למוסד לבריאות הנפש במאי 1889. ביצירה זו ניכר חוסר המתח המאופיין ביצירותיו האחרונות של הצייר, ואן גוך חשב שהליך הציור יימנע ממנו לאבד את שפיותו.

היצירה הושפעה רבות מהדפסים יפניים בסגנון האוקיו-אה, כמו יצירות רבות של ואן גוך. ההשפעה ניכרת בקווי המתאר החזקים, בזוויות הייחודיות, שימוש בצבע אחיד, שימוש באור וברכות וכדומה.

ואן גוך החשיב את יצירה זו למחקרית ולכן לא נשמרו סקיצות ממנה, אולם אחיו, תיאו, ראה בה כיצירת אמנות. תיאו שלח את היצירה ביחד עם "ליל כוכבים מעל הרון" לתצוגה השנתית של אגודת האמנים העצמאיים. כיום, יצירה זו נחשבת לאחת מיצירותיו המפורסמות של ואן גוך.

הציור היה שייך לג'וליאן "פר" טנגי שואן גוך צייר את דיוקנו מספר פעמים. בשנת 1892, טאנגאי מכר את יצירה לאוקטב מירבו תמורת 300 פרנקים. ב-1987 הציור הפך ליצירה הכי יקרה שנמכרה אי פעם. מאז הוא נמכר בסכום של כ-54 מיליון דולר לאלן בונד, וב-1990 מוזיאון פול גטי רכש את היצירה. כיום, שוויה המוערך עומד על כ-121 מיליון דולר, והיא נחשבת כאחת היקרות ביותר בעולם.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:וינסנט ואן גוך: ציורים
חרטומן אמריקאי

חרטומן אמריקאי (שם מדעי: Scolopax minor) הוא מין של חרטומן החי בטבע לאורך מזרח אמריקה הצפונית, מדרום-מזרח קנדה ודרומה לארצות הברית עד לפלורידה וטקסס ומערבה עד קנזס ומיזורי, אם כי נמצאו גם פרטים שעפו יותר צפונה ומערבה.

החרטומן הוא עוף מוסווה בעל כסות נוצות המחקה את העלים והזרדים של קרקעית היערות והחורשים בהם הוא חי. הוא מזכיר מאוד את החרטומן האירופי. אורכו 25 עד 30 סנטימטרים ומשקלו 140 עד 230 גרם. הנקבות מעט כבדות וגדולות יותר מהזכרים. לחרטומן מקור ארוך וישר מאוד בצבע ורוד חיוור, גוף אפור מנומר בשחור ובכתמים בהירים לאורך הגוף והעיניים שחורות.

החרטומנים הם מעופפים חלשים, ולרוב הם יושבים על קרקעית היער ומחפשים במקורם חרקים ותולעים, בעוד עיניו הגדולות מתבוננות סביב בהיקף גדול אחרי טורפים. כאשר יש סכנה הם משתופפים ומסתמכים על הסוואתם ורק כשהסכנה ממשית הם ינסו לעוף.

החרטומנים הם עופות ציד והם מותרים לציד. למרות זו מצבם הוא "ללא חשש" בטבע, אף שהוא נפגע מכריתת יערות בחלק מתחומי מחייתו.

==גלריה==
<gallery widths="160px" heights="160px">
קובץ:American woodcock in Bryant Park (92770).jpg
קובץ:American woodcock chick.jpg
קובץ:Scolopax minor American Woodcock.jpg
קובץ:American Woodcock Scolopax minor.jpg
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:חרטומניים
קטגוריה:ארצות הברית: עופות
קטגוריה:טקסונים שתוארו בידי יוהאן פרידריך גמלין
שדה חיטה עם ברושים

שדה חיטה עם ברושים היא סדרה ובה שלוש יצירות של הצייר ההולנדי וינסנט ואן גוך משנת 1889. כל היצירות הוצגו במרכז הפסיכיאטרי שבמנזר סן-פול דה מסול שבסן רמי דה פרובאנס, בתקופה שואן גוך אשפז את עצמו מרצון בין מאי 1889 למאי 1890. הנוף המתואר ביצירות הוא מחדרו של ואן גוך במוסד המשקיף לשדה ולהרים הסמוכים.

==אודות היצירה==
ביצירות מוצג רקע של שדות חיטה זהובים שבהן ברוש מצוי הניצב בשמאל הציור הנראה כאובליסק. במרכז התמונה ניתן לראות עצי זית, ובאופק ניתן לראות גבעות והרים וכן שמים בצבע תכלת עם עננים לבנים. הגרסה הראשונה (F717) נעשתה ככל הנראה בין יוני ליולי 1889, בתקופה שלאחר השלמת "ליל כוכבים". ואן גוך כנראה צייר מחוץ למוסד הפסיכיאטרי, בעת שהותר לו לצאת החוצה. ואן גוך החשיב את היצירה כאחת מיצירות הקיץ הטובות ביותר שלו. במכתבו לאחיו, תיאו, הוא ציין כי השדה הזהוב מסמל שדה בשמש בחום רב ועבה כלשונו.

ואן גוך נאלץ להפסיק את עבודתו עקב מצבו הנפשי, ורק בסוף אוגוסט או בתחילת ספטמבר הוא חזר לצייר. הוא העתיק את היצירה המקורית לשני העתקים נוספים; האחד באותו גודל (F615) והשני בגודל קטן יותר (F743). ההעתק הראשון נעשה ללא הפסקה עם שינויים קלים לאחר מכן. תחילת ואן גוך השתמש בפחם כדי ליצור את הסקיצה של הציור ולאחר מכן הוא הוסיף צבעים; תחמוצת אבץ לעננים, כחול קובלט לשמיים, צהוב כרום לשדות חיטה, פיגמנט ירוק-כחלחל בהיר וירוק אזמרגד לשיחים ולעץ הברוש ונגיעות של צבע שני לשיחי הפרג. בגרסה הראשונית נעשתה עבודה רבה, יותר מבהעתקים. ואן גוך שלח את הגרסה הקטנה יותר של היצירה לאימו ולאחותו כמתנה.

ואן גוך שלח את שתי הגרסאות הגדולות של היצירה לתיאו בספטמבר 1890. ב-1900 אלמנתו של תיאו מכרה את הגרסה הראשונית לאמן אמיל שופנקר. היצירה עברה לאחר מכן לידיהם של אלכסנדר ברת'ייר פול קאסייאר, והיא הוצגה בפריז בשנת 1909. פרנץ פון מנדלסון רכש את היצירה ב-1910, והיא נשארה בהחזקת משפחת מנדלסון עד למכירתה לאמיל בוארל בציריך בשנת 1952. ב-1993, בנו של בוארל מכר את היצירה למוזיאון המטרופוליטן לאמנות בסכום של 57 מיליון דולר בעזרתו של הנדבן ולטר אננברג. זוהי אחת היצירות האמנות היקרות ביותר בעולם עם שווי של מעל 100 מיליון דולר (נכון לשנת 2019). הגלריה הלאומית מחזיקה בגרסה הגדולה השנייה של היצירה. הגרסה המוקטנת של היצירה מוחזקת באוסף פרטי. הגרסה המוקטנת נמכרה לראשונה בסותבי'ס ב-1970, ובארצות הברית ב-1987.

<gallery widths="180" heights="180" perrow="2">
קובץ:Van Gogh - Weizenfeld mit Zypressen2.jpeg|הסקיצה המוחזקת במוזיאון ואן גוך שבאמסטרדם, הולנד (F1538)
קובץ:Van Gogh - Weizenfeld mit Zypressen4.jpeg|גרסה מוקטנת המחוזקת באוסף פרטי (F743)
</gallery>

==קישורים חיצוניים==

== הערות שוליים ==

קטגוריה:וינסנט ואן גוך: ציורים
קטגוריה:אוספי הגלריה הלאומית (לונדון)
קטגוריה:מוזיאון המטרופוליטן לאמנות
קטגוריה:ברוש בתרבות
שקד מורג

שקד מורג (נולדה ב-15 בספטמבר 1984) היא מנכ"לית לשעבר של "שלום עכשיו", מיוני 2018 עד 2022.

==ביוגרפיה==
שקד מורג נולדה בסאו פאולו, ברזיל. גדלה ברמות השבים. למדה בתיכון עמי אסף בבית ברל. היא בעלת תואר ראשון בפילוסופיה ובמדעי הקוגניציה מהאוניברסיטה העברית בירושלים.

מורג היא חברת הנהלת סניף מרצ בירושלים. בבחירות לכנסת ה-19 הייתה מנהלת מרחב ירושלים במטה השטח של מרצ. בבחירות לכנסת ה-20 הייתה מנהלת מטה טלמרקטינג הארצי של מרצ. בכנסת ה-19 ובכנסת ה-20 שימשה יועצת פרלמנטרית ופוליטית לחברת הכנסת מיכל רוזין. בעקבות פרישתו של מוסי רז מתפקיד מזכ"ל מרצ, מונתה מורג בשנת 2018 לממלאת מקום מזכ"ל מרצ.

מורג היא חברת הוועד המנהל של עמותת מהפך - تغيير, ארגון יהודי-פלסטיני פמיניסטי לשינוי חברתי, ושימשה בו כרכזת הקהילות בירושלים בתקופת לימודיה. בעבר שימשה חברת הנהלה בקואופרטיב "שבוס" לתחבורה שיתופית.

ביוני 2018 מונתה למנכ"לית "שלום עכשיו". נפגשה עם נשיא הרשות הפלסטינית, מחמוד עבאס, וכן נאמה במוקטעה בכנס של פעילי שלום. בסמוך לחקיקת חוק הלאום הובילה מורג הפגנה נגד החוק, וכן יזמה פעולת מחאה של הנפת דגל שחור במליאת הכנסת במהלך הדיון בחוק. לא אחת מתחה ביקורת על התנהלות ממשל טראמפ ביחס לסכסוך הישראלי-פלסטיני, בין היתר, בפני שגריר ארצות הברית בישראל, דייוויד פרידמן.<ref></ref> לאחר פרסום "עסקת המאה", הובילה מורג הפגנה נגד התוכנית.<ref></ref>

מורג מתגוררת ברמת גן.

==קישורים חיצוניים==

* [https://meretz.org.il/wp-content/uploads/2015/08/שקד-מורג-מועמדות-להנהלה.pdf שקד מורג] , באתר מרצ
* [https://www.youtube.com/watch?v=OyhSqTL2bmo פרלמנט שישי עם רועי כ"ץ - אורחת: שקד מורג], בערוץ יוטיוב של ערוץ הכנסת

* [https://open.spotify.com/episode/0UaJWoZqzBS86kHimoea6d שקד מורג בפודקאסט "אזרח בתפקיד"] 10.6.22

==הערות שוליים==

קטגוריה:פעילות מרצ
קטגוריה:מזכ"לי שלום עכשיו
קטגוריה:ישראליות ילידות ברזיל
קטגוריה:ישראלים ילידי ברזיל
קטגוריה:בוגרי התיכון האזורי עמי אסף
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:דירקטוריות ישראליות
קטגוריה:דירקטורים ישראלים
קטגוריה:ירושלים: אישים
קטגוריה:רמת גן: אישים
קטגוריה:ישראליות שנולדו ב-1984
קטגוריה:ישראלים שנולדו ב-1984
התחנה הקטנה טרבלינקה

התחנה הקטנה טרבלינקה הוא שיר מאת ולדיסלב שלנגל שנכתב בעת שהותו בגטו ורשה ונכלל באלבומו של יהודה פוליקר "אפר ואבק".

== רקע ==
את השיר חיבר המשורר ולדיסלב שלנגל בגטו ורשה כמעין סימן אזהרה ליהודי הגטו על הצפוי להם במחנה טרבלינקה (הנסיעה לשם נמשכת "חיים שלמים עד מותך" ו"בעבור מיליון לא תקבל כרטיס חזור"). תרגמה אותו לעברית מפולנית הלינה בירנבאום, אימו של יעקב גלעד. הלחין ושר אותו פוליקר.
== וידאו-קליפ ==
הקליפ מצולם לאורך מסלול של רכבת, כהשוואה לרכבות שהובילו יהודים אל מחנות ההשמדה בזמן השואה.

== קישורים חיצוניים ==
* 
* [https://www.nli.org.il/he/items/NNL_MUSIC_AL990052639290205171/NLI לדף השיר] באתר הספרייה הלאומית

==הערות שוליים==

קטגוריה:שירי יהודה פוליקר
קטגוריה:שירים בעברית
קטגוריה:שירים על השואה
קטגוריה:טרבלינקה
מוחמד ואנה - האומץ להציל

מוחמד ואנה - האומץ להציל (באנגלית: Mohamed and Anna: In Plain Sight) הוא סרט תיעודי של הבמאית והמפיקה טליה פינקל. הסרט מספר את סיפורו של ד"ר מוחמד חלמי, רופא מצרי שהוכר על ידי יד ושם כחסיד אומות העולם. חלמי המצרי היה יוצא דופן בברלין בתקופת המלחמה בשל מוצאו וחזותו, ונרדף בעצמו על ידי הגסטפו, ומצד שני זכה להגנה מסוימת בזכות הקשרים שהיטלר שאף לפתח עם ארצות האסלאם. חלמי עבד בבית חולים שרוב הרופאים בו היו יהודים, וראה איך כולם מגורשים בין יום ליעד לא ידוע, ורופאים נאצים תופסים את מקומם. הוא בז לנאציזם והביע את סלידתו מהשלטון בצורה גלויה, ופוטר גם הוא בשל כך מבית החולים. הוא פתח יחד עם אשתו מרפאה פרטית שטיפלה בעיקר ביהודים, והצליח בתחבולות שונות להציל ילדה יהודייה, אנה בורוס, תוך הצגתה לעיני כל כאחייניתו המוסלמית ולאחר מכן גם כאסיסטנטית במרפאתו.

בסרט שלושה מרואיינים: העיתונאי הגרמני רונן שטיינקה שכתב ספר על הסיפור ההיסטורי של מוחמד חלמי, והוא מגולל את הפרטים ההיסטוריים; ד"ר אירנה שטיינפלד - ראש אגף חסידי אומות העולם ביד ושם, מספרת על חסידי אומות העולם וייחודיותו של מוחמד חלמי בנוף זה; וצבי אברהמזון אבירם, שהיה ילד בברלין בזמן המלחמה והוא מתאר מגוף ראשון את הצד הפסיכולוגי של ילד לבדו שצריך להסתיר את זהותו תחת המשטר הנאצי.

הצילומים נעשו בחורף בלוקיישנים האותנטיים בברלין של היום, כשהרחובות ריקים ומהדהדים את ההיסטוריה המורכבת של העיר. הסרט שזור בתמונות וקטעי ארכיון נדירים שלא נראו עד כה.

את התחקיר לסרט עשתה טליה פינקל שגם ביימה והפיקה אותו עבור הערוץ הראשון. הסרט שודר לראשונה בערב יום השואה ב-26 באפריל 2017 והיה בין ההפקות האחרונות של רשות השידור בטרם סגירתה במאי 2017.

הסרט דובב לגרמנית ונכלל בתוכנית הלימודים בבתי הספר התיכונים הממלכתיים במדינה. הסרט זכה בפרס גרשון קליין בפסטיבל הסרטים היהודיים בברלין בשנת 2018.

כעבור מספר שנים מצאת הסרט פינקל ביימה סרט נוסף בנושא חלמי, בשם "אנה והרופא המצרי". הסרט הזה שם דגש גדול יותר על המפגש בין קרוב משפחתו של חלמי ד"ר נאסר קוטבי לבין בתה של בורוס ועל המהלך בו קיבל קוטבי את אות חסיד אומות העולם בשם חלמי.

== קישורים חיצוניים ==
*[https://vimeo.com/326745501 קדימון של הסרט מוחמד ואנה - האומץ להציל]
*[http://taliyafinkel.com/film/מוחמד-ואנה-האומץ-להציל/ על הסרט באתר האינטרנט של המפיקה]
*[https://www.imdb.com/title/tt6918594/?ref_=nm_knf_t4 Mohamed and Anna: In Plain Sigh], על הסרט באתר IMDb
*[https://vimeo.com/257454359 כתבה על הסרט בערוץ כאן, 2017]

== הערות שוליים ==

קטגוריה:סרטים תיעודיים על השואה
קטגוריה:זיכרון שואת יהודי גרמניה
קטגוריה:הצלה בשואה
מנישב

מְנִישֶב (בפולנית: Mniszew) הוא כפר בגמינה מגנושב במחוז קוז'יניצה בפרובינציית מזוביה בפולין. הכפר שוכן על גדות נהר ויסלה, בקרבת המקום בו נשפך אליו נהר פיליצה, והוא נמצא במרחק של כ-12 קילומטרים צפון-מערבית למגנושב, בירת הגמינה, במרחק של כ-35 קילומטרים צפון-מערבית לקוז'יניצה, בירת המחוז, ובמרחק של כ-47 קילומטרים דרום-מזרחית לוורשה, בירת מזוביה ופולין. בכפר מתגוררים כ-520 תושבים (נכון ל-2011).

==היסטוריה==
הכפר קיבל את שמו לאחר שנמסר ב למסדר הנזירים הנורברטריאני מאזור קרקוב, והוא נובע מהביטוי הפולני למסדר נזירים: זקון מנישי (Zakon mniszy).

ב-1382 הכפר קיבל זכויות עירוניות מסוימת בתבנית של חוק קולם מטעם יאנוש הראשון הזקן , דוכס מזוביה. במאות שלאחר מכן אדמות הכפר החליפו ידיים פעמים רבות בין משפחות אצולה שונות. הכפר נשען על פעילות מסחרית בוויסלה, אשר נפגעה באופן משמעותי בעקבות מרידת קושצ'ושקו ב-1794.

ב-1944, בשלבים המתקדמים של מלחמת העולם השנייה, הוקם באזור ראש גשר של ארמיית המשמר השמינית של הצבא האדום עם כוחות של הארמייה הפולנית הראשונה , והכפר הוחרב בקרבות שנעשו במקום. ב-1977 נפתח בכפר מוזיאון פתוח שמנציח את הארמייה הפולנית, בטקס בנוכחות מפקד הארמייה זיגמונט ברלינג.

==הקהילה היהודית==
במחצית השנייה של המאה ה-19 פעל במנישב בית חרושת לסוכר שהיה בבעלות יהודית. ב-1921 ישבו בכפר כ-160 יהודים מתוך 720 תושבים, והקהילה הייתה כפופה לזו שישבה במגנושב.

ב-1939, לאחר שגרמניה הנאצית כבשה את האזור, הוקם בכפר יודנראט. הכפר קלט פליטים יהודים רבים בשלבים ההתחלתיים של המלחמה; מכתב ממאי 1941 של היודנראט שפנה למשרדי הג'וינט בקרקוב לבקשת עזרה ציין שבמנישב ישבו אז יותר מ-600 משפחות יהודיות, רובן של פליטים מוורשה וסביבתה. לעומת זאת במאמר של היסטוריון שחקר את השואה באזור נספרה באותה שנה במנישב כמות מצומצמת בהרבה, של 317 יהודים בלבד; ייתכן שההבדלים נובעים מתזוזת פליטים שהתרחשה בחודשים לאחר מאי 1941 או מהערכת יתר של היודנראט במטרה להגדיל את הסיוע לקהילה.

ככל הנראה בדצמבר 1941 הוקם בכפר גטו שהתפרש על שני רחובות. לפי גרסה אחת בפברואר 1942 היהודים הועברו לגטו מגנושב ואז באוגוסט לגטו קוז'יניצה ולפי גרסה אחרת רק באוגוסט באותה שנה 350 יהודי הגטו הועברו ישירות לגטו קוז'יניצה, שם רוכזו אלפי יהודים מגטאות מנישב, מגנושב, מריאמפול ושצ'חוב , וכעבור כחודש נשלחו כולם למחנה ההשמדה טרבלינקה.

==קישורים חיצוניים==

* 
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מזוביה: יישובים
קטגוריה:גטאות בפולין
קרין ג'יימס

קרין א' ג'יימס (באנגלית: Caryn A. James) היא מבקרת קולנוע, עיתונאית וסופרת אמריקאית. היא גדלה בפרובידנס שברוד איילנד, וקיבלה תואר דוקטור לספרות אנגלית באוניברסיטת בראון.<ref name="Indie Wire Bio"></ref> היא החלה לעבוד כעיתונאית עצמאית ב"ניו יורק טיימס",<ref name="1984 freelance"></ref> ב"ניוזדיי", ב-"TV Guide" וב"ווג". בהמשך השיגה משרה זמנית בת שלושה שבועות ב-"The New York Times Book Review", ובהמשך הפכה לחברת צוות קבועה.<ref name="Brown Alumni Magazine"></ref>

היא החלה לכתוב בעיתון היומי ככתבת תרבות. בשנת 1995 החלה לעבוד כמבקרת טלוויזיה ובשנת 1997, נבחרה ג'יימס למבקרת הטלוויזיה הראשי הראשון של "ניו יורק טיימס".<ref name="Brown Alumni Magazine"></ref> שנה לאחר מכן פרסמה את הרומן הראשון שלה, "Glorie", שקיבל ביקורות טובות.<ref name="Kirkus Reviews"></ref>

בשנת 2006 פרסמה את הרומן השני שלה, "What Caroline Knew: A Novel", ועד שנת 2010 עזבה את "ניו יורק טיימס", וחזרה לכתוב ביקורות קולנועיות. לאחר מכן החלה לעבוד במגזין "Marie Claire", תוך כדי עבודות פרילנס.<ref name="Egghead"></ref> בשנה שלאחר מכן החלה ג'יימס לכתוב ב-"IndieWire", במחלקה שנוצרה עבורה – "James on Screens".<ref name="Indie Wire Bio"/> היא כותבת עבור "וול סטריט ג'ורנל", "הוליווד ריפורטר", והיא מרצה מן החוץ (Adjunct professor) ללימודי קולנוע באוניברסיטת קולומביה.<ref></ref>

== מספריה ==

== קישורים חיצוניים ==
* [https://www.rottentomatoes.com/critic/caryn-james/movies קרין ג'יימס], באתר Rotten Tomatoes

== הערות שוליים ==

קטגוריה:מבקרי קולנוע אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בוגרי פרובידנס קולג'
קטגוריה:בעלי תואר דוקטור מאוניברסיטת בראון
קטגוריה:בעלות תואר דוקטור מאוניברסיטת בראון
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
הקורפוס ה-11 (ארצות הברית)

הקורפוס ה-11 היה קורפוס של צבא ארצות הברית שלחם במהלך מלחמת העולם השנייה.

==היסטוריה==
הקורפוס ה-11 הוקם ב-29 ביולי 1921 כחלק מיחידות המילואים של צבא ארצות הברית, וב-15 ביוני 1942 הופעל בשיקגו, אילינוי תחת פיקודו של צ'ארלס הול. במרץ 1944 נשלח הקורפוס לזירת האוקיינוס השקט, שם פעלה בתחילה כחלק מכוח אלמו בגינאה החדשה. לאחר מכן לחם הקורפוס במהלך המערכה בפיליפינים כחלק מהארמייה השמינית בפיקודו של רוברט אייכלברגר, ואף נטלה חלק בלחימה בלוזון ודרום הפיליפינים. לאחר הכניעה היפנית ב-2 בספטמבר 1945, עבר הקורפוס לשרת כחיל כיבוש ביוקוהמה, יפן וסביבתה, וב-11 במרץ 1946 פורק הקורפוס במיטו, יפן.

קטגוריה:גייסות בצבא ארצות הברית במלחמת העולם השנייה
קטגוריה:שלטון הכיבוש של בעלות הברית ביפן
אדוארד הידלגו

אדוארד הידלגו (באנגלית: Edward Hidalgo; 12 באוקטובר 1912 – 21 בינואר 1995) היה מזכיר הצי של ארצות הברית בממשלו של הנשיא ג'ימי קרטר מאוקטובר 1979 ועד ינואר 1981. קודם לכן הוא שימש כסגן מזכיר הצי לכוח אדם ומילואים.

==קורות חייו==
אדוארד הידלגו נולד כאדוארדו אידלגו (Eduardo Hidalgo) במקסיקו סיטי לאגון ודומיטה קונהרדט אידלגו. בגיל שש הוא היגר עם משפחתו לניו יורק, התאזרח והסב את שמו לשם אנגלי, אדוארד, והגיית שם משפחתו הפכה ל"הידלגו". ב-1933 הוא סיים את לימודיו בקולג' הולי קרוס שבמסצ'וסטס וב-1936 קיבל תואר JD במשפטים מבית הספר למשפטים של אוניברסיטת קולומביה.

==שירות בצי==
במלחמת העולם השנייה שירת הידלגו כלוטננט בכוחות המילואים של צי ארצות הברית. במסגרת זו הוא שירת במספר תפקידים. בין השנים 1942–1943 הוא שירת במונטווידאו, אורוגוואי כיועץ המשפטי לשגריר למועצת החירום להגנה פוליטית. לאחר מכן ועד לסיום המלחמה הוא שירת כקצין מודיעין קרבי אווירי על סיפון נושאת המטוסים אנטרפרייז. בין השנים 1945–1946 הוא שימש כעוזר מיוחד למזכיר הצי ג'יימס פורסטל.

==קריירה משפטית==
לפני המלחמה עבד הידלגו כפקיד משפטי בחברה ניו יורקית. עם תום המלחמה הוא חידש את הקריירה שלו וניהל את המשרד במקסיקו סיטי של משרד עורכי הדין "קרטיס, מלט-פרווסט, קולט ומוסלי", עד שב-1948 הוא היה לשותף-מייסד של המשרד "בררה, סיקווריוס וטורס לנדה" גם הוא במקסיקו, שם הוא עבד עד 1965.

לאחר מכן ועד 1966 הוא שימש כעוזר מיוחד למזכיר הצי פול ניצה, ולאחר מכן חידש את עיסוקו המשפטי במשרד עורכי הדין "קהיל, גורדון וריינדל", שם הוא היה עד 1972 האחראי על שלוחותיהם באירופה. לאחר מכן הוא עזב את המשרד ושב לשירות הממשלתי כעוזר מיוחד ליחסים כלכליים של ראש סוכנות ההסברה של ארצות הברית. בשנה שלאחר מכן הוא היה ליועץ הראשי והנספח של הסוכנות בקונגרס.
==מזכיר הצי==
ב-25 באפריל 1977 החל הידלגו לכהן כסגן מזכיר הצי לכוח אדם, מילואים ולוגיסטיקה. ב-13 בספטמבר 1979 הכריז הנשיא ג'ימי קרטר על מינויו של הידלגו כמזכיר הצי של ארצות הברית במקומו של ו. גרהאם קלייטור הבן. אחד מהסוגיות שקיבלו עדיפות בסדר יומו כמזכיר הצי היה גיוסם של היספנים לצי, במיוחד כקצינים. ב-1980 ייסד הידלגו את "פרס תת-אדמירל ג'יימס בונד סטוקדייל למנהיגות השראתית", פרס של הצי על שמו של ג'יימס סטוקדייל, מעוטר מדליית הכבוד שגילה מנהיגות לדוגמה בעת שהיה שבוי בצפון וייטנאם במשך כמעט שמונה שנים. הפרס הוענק לראשונה ב-1981.
==שנותיו האחרונות==
לאחר סיום כהונתו כמזכיר הצי היה הידלגו ליועץ בתאגיד ג'נרל דיינמיקס, שהיה ספק של מחלקת ההגנה שאיתו ניהל הידלגו משא ומתן על חוזה בשווי של 643 מיליון דולר כאשר הוא היה מזכיר הצי. על שירותיו עבור התאגיד שולם לו סכום של 66,000 דולר, שלטענתו היו קשורים למיזם ה-F-16 פייטינג פלקון של חיל האוויר.

אדוארד הידלגו היה נשוי שלוש פעמים, כשמשתי נשותיו הראשונות הוא התגרש. הוא היה אביהם של ארבעה ילדים. הוא נפטר ב-21 בינואר 1995 בפיירפקס, וירג'יניה מדום לב. הוא נטמן בבית הקברות הלאומי ארלינגטון.

==קישורים חיצוניים==

* 

==הערות שוליים==

קטגוריה:מזכירי הצי של ארצות הברית
קטגוריה:אמריקאים ממוצא מקסיקני
קטגוריה:קצינים וחוגרים בצי ארצות הברית
קטגוריה:קצינים אמריקאים במלחמת העולם השנייה
קטגוריה:בוגרי מכללת הצלב הקדוש
קטגוריה:בוגרי בית הספר למשפטים באוניברסיטת קולומביה
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1912
קטגוריה:אמריקאים שנפטרו ב-1995
רולס-רויס קורניש 2000

רולס-רויס קורניש 2000 באנגלית: Rolls-Royce Corniche (2000)) היא מכונית סלון יוקרתית, בתצורת קבריולה מתוצרת יצרנית רכבי היוקרה הבריטית רולס-רויס אשר יוצרה בין השנים 2002–2000 בבריטניה.

==נתונים==
* יוצרו 375 יחידות.
* 2 דלתות.
* 4-5 מושבים.
* מנוע קדמי מתוצרת "רולס רויס" ("Rolls-Royce V8 engine" ).
* מנוע בנזין.
* סוג הנעה: הנעה אחורית.
* מנוע קירור מים.
* קיבולת מכל דלק - 100 ליטר.
* יחס כוח / משקל: 124.48 כ"ס ל-1,000 ק"ג.
* תאוצה בין 0–100 קמ"ש היא 8.5 שניות.
* מחיר היחידה בשנת 2000 (דגם בסיסי) עמד על 359,900 דולר.

==ראו גם==
* רולס-רויס קורניש 
* רולס-רויס סילבר דאון
* רולס-רויס סילבר סראף
* רולס-רויס ריית (2013)

==קישורים חיצוניים==

* 
* 
* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-2000
קורניש 2000
קטגוריה:מכוניות בריטיות
מגדל ההפלה של ברמן

מגדל ההפלה של ברמן (בגרמנית: Fallturm Bremen תעתיק "פאלטורם ברמן") הוא מגדל הניצב במתחם אוניברסיטת ברמן בעיר ברמן שבגרמניה. הוא משמש לעריכת ניסויים מדעיים.

==המגדל==
המגדל משתייך למרכז לטכנולוגיית חלל יישומית ומיקרו-גרביטציה שבאוניברסיטה. הוא נבנה בין השנים 1988-1990. זהו מגדל הפלה המשמש ליצירת מצב של חוסר משקל למשך שניות אחדות, ומשרת מגוון של ניסויים מדעיים בתחומי הפיזיקה השונים ובתחומים מדעיים נוספים.

המגדל, שגובהו הכולל 146 מטר, בנוי מבטון מזוין ובראשו כיפת זכוכית המכילה חדר תצפית ואירועים. 

המגדל נבנה בעלות של כ-24 מיליון מארק בתמיכת משרדי המדע והחינוך של גרמניה, ממשלת מדינת ברמן ומספר חברות מסחריות.

===שפופרת הניסוי===
בתוך המגדל מותקנת שפופרת הפלה המאפשרת גובה הפלה של 110 מטר. השפופרת הותקנה באופן שפעולתה לא תושפע מתנודות של מבנה המגדל עקב משבי רוח.

לצורך כל ניסוי, נשאב האוויר מתוך השפופרת לשם יצירת לחץ קרוב לריק במידה של 10 פסקל בתהליך שאורכו כשעה וחצי. לאחר מכן מופל מכל ניסוי ובו מתקנים וחיישנים מראש השפופרת אל תחתיתה. מכל ממולא פוליסטירן הממוקם בתחתית השפופרת משמש לבלימת מכל הניסוי בתום הנפילה. ממדי מכל הניסוי הם קוטר של 80 סנטימטר ואורך של 1.6 או 2.4 מטר.

השפופרת המרוקנת מאוויר מאפשרת יצירת תנאי חוסר משקל למשך זמן של 4.74 שניות. באמצעות שימוש בקטפולטה המאיצה את מכל הניסוי מתחתית השפופרת אל ראשה אפשר לייצר תנאי חוסר משקל למשך זמן של מעט יותר מ-9 שניות (כולל זמן הנפילה). הקטפולטה הותקנה במגדל בשנת 2004.

לפני איסוף מכל הניסוי לבדיקה מוזרם לתוך חלל השפופרת אוויר שיובש מראש מלחות בתהליך הנמשך כ-20 דקות.

==קישורים חיצוניים==

* 
* [https://structurae.net/en/structures/fallturm-bremen המגדל], באתר Structurae
* [https://www.youtube.com/watch?v=4aCMDQsx740 סרטון על המגדל והניסויים בו], באתר יוטיוב

קטגוריה:אירופה: מגדלים
קטגוריה:ברמן: מבנים
קטגוריה:גרמניה: מדע וטכנולוגיה
קטגוריה:כבידה
אלכס אנדרסן

אלכס האג אנדרסן (בדנית: Alex Høgh Andersen; 20 במאי 1994) הוא שחקן וצלם דני. הוא ידוע בעיקר בזכות תפקידו של איבר חסר העצמות בסדרת הטלוויזיה הדרמטית ההיסטורית "ויקינגים".

== ביוגרפיה ==
נולד וגדל בעיירה קטנה מדרום-מערב לקופנהגן, אנדרסן גילה את אהבתו למשחק בזמן שלמד דרמה בבית הספר. שם למד את היסודות של משחק, כולל המשמעת, המיקוד ועבודת הצוות הדרושים כדי להצליח בעסק. אנדרסן השתתף בהצגות רבות בעלות אוריינטציה מוזיקלית והיה לו מזל לצבור ניסיון רב עם הרבה תפקידים גדולים. כמו עמיתיו, הוא החל לאודישנים לתפקידי קולנוע. בגיל 17 אנדרסן הבין את ההבדל בין הופעות חיות למשחק מול מצלמה. זה עודד אותו להמשיך בלימודי קולנוע ומדיה באוניברסיטת קופנהגן.

אנדרסן עסק גם בצילום. בהתחשב בעצמו כאדם בעל חזות אופקית, הוא ממשיך ללמוד יותר ויותר על מצלמות בגלל הניסיון שלו לצלם ולביים סרטים קצרים. בנוסף, הוא למד ריקודים, שירה, ספורט, גידור ופעלולים.

2017–2018; פרסומות לרשת DISH כדמותו "ויקינג" בדמותו "איבר" עם הציטוט המסיים של: "או לאן שהאלים עשויים לקחת אותך."

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
|2014
!6 גיבורים
|הירו חמדה
|דיבוב; גרסה דנית
|-
|2015
!מלחמה
|אנדרס הולם
|
|-
|2019
!הדרקון הראשון שלי: העולם הנסתר
|ארת
|דיבוב; גרסה דנית
|-
|2021
!הצל שבעיניי
|פרדריק
|סרט של נטפליקס
|}

=== טלוויזיה ===
{| class="wikitable sortable"
!שנה
!כותרת
!תפקיד
!הערות
|-
|2012
!מבחוץ
|ויקטור
| rowspan="2" |תפקיד ראשי
|-
|2013
!טווילינגרן וג'ולמנדן
|ויליאם אייברסן
|-
|2015
!גבעת הדנסטד
|פלוטה צל
|פרק: "קאנטינדימן"
|-
|2016–2018
!ויקינגים
|איבר חסר העצמות
|תפקיד ראשי (עונות 6-4); 31 פרקים
|}

=== תיאטרון ===
{| class="wikitable sortable"
!שנה
!כותרת
!תפקיד
!הערות
|-
|2010
|Sværdet i Stenen
|ארתור פנדרגון
|תפקיד ראשי
|}

== קישורים חיצוניים ==
* 

קטגוריה:שחקני קולנוע וטלוויזיה דנים
קטגוריה:צלמים
קטגוריה:דנים שנולדו ב-1994
מפלגת עתיד מזהיר (איסלנד)

עתיד מזהיר (איסלנד) היא מפלגה ליברלית באיסלנד שנוסדה בשנת 2012<ref name=":0"></ref>.

== היסטוריה ==
המפלגה הוקמה ב-4 בפברואר 2012, לקראת בחירות 2013. בשעת הקמתה למפלגה היו שני חברים בלבד, פונדם סטינגרימסון, שערק מהמפלגה הפוגרסיבית, ורוברט מרשל שערק מהברית הסוציאל-דמוקרטית. בבחירות 2013 זכתה המפלגה בשישה מושבים מה שהפך אותה למפלגה השישית בגודלה. מאז היבחרה לפרלמנט המפלגה הלכה וצנחה בכוחה הפרלמנטרי עד שבבחירות 2017 לא הצליחה להיבחר לפרלמנט.

== אידאולוגיה ==
המפלגה תמכה בהצטרפות איסלנד לאיחוד האירופי ואימוץ מטבע האירו<ref name=":0" />.

== תוצאות בחירות ==
{| class="wikitable" style="text-align: right;"
!בחירות
!קולות
!%
!מושבים
!+/–
!ממשלה
|-
!2013
|15,583
|8.25
|
|
|אופוזיציה
|-
!2016
|13,578
|7.2
|
| 2
|קואליציה
|-
!2017
|2,394
|1.2
|
| 4
|לא נבחרה לפרלמנט
|}

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איסלנד: מפלגות
קטגוריה:איסלנד: מפלגות ליברליות
קטגוריה:מפלגות שהוקמו ב-2012
איוב מוסאלם

איוב מוסאלם יעקוב מוסאלם (בערבית: أيوب مسلم; 1905–2001) היה ראש עיריית בית לחם בתקופת השלטון הירדני משנת 1958 ועד 1962.

== ביוגרפיה ==
מוסאלם נולד בבית לחם למשפחה נוצרית קתולית. בימי המנדט הבריטי הוא היה עורך של מספר עיתונים בערבית. בבעלותו היו מתפרות. בשנת 1935 היה בין מייסדי מפלגת "חזב אל ג'יהאד" שהוקמה על ידי תושבים מבית לחם ובין מטרותיה היו "לשרת את המולדת, ולעבוד לשם התקדמותה הרוחנית וחכלכלית ולשם חופשתה הפוליטית ... להשכין אחדות בין חלקי האומה בארץ ותלחם בנטיות העדתיות, ותשליט את השכל על הרגש ותטפל בדברים ממשיים המביאים תועלת למולדת ולאומה. ... תעמוד בפני כל מי שיפנע בזכיות בני הארץ הנמצאים בה ובארצות הנכר ותעזור לכל מהגר הרוצה לשוב למולדתו.". ב-11 בפברואר 1936 נאם בכנס היסוד של פלוגות הנוער הערבי (אל-פותווה) שנוסדו על ידי המפלגה הערבית הפלסטינית והציג כדגם לפעולה את נוער היטלר ואת הנוער של מוסטפא כמאל אטאטורק. באפריל 1936 הוזכר שמו כאחד ממובילי השביתה שתחה את המרד הערבי הגדול.

בשנים 1958-1962 הוא היה ראש עיריית בית לחם.

הוא כיהן כחבר הפרלמנט של ירדן , בשנת 1963 מונה לשר הפיתוח והבינוי בממשלת ירדן ונשיא האגודה הערבית לשיקום, בית לחם ובית ג'אלה.

לאחר מלחמת ששת הימים ב-1967 היה בין אנשי הציבור המתונים בגדה המערבית, ותמך בקיום הבחירות לרשויות המקומיות בגדה המערבית (1976) תחת הממשל הצבאי הישראלי בשטחים. במרץ 1968, הוזמן לנאום בוועידה של מפלגת מפ"ם. במאי 1968 הוא קרא לישראל לאפשר בחירת נציגות של תושבי יהודה, שומרון וחבל עזה שתוכל לנהל שיחות שלום עם ישראל ללא מעורבות מדינות ערב. הוא התמודד בבחירות לראשות עיריית בית לחם ב-2 במאי 1972 בראשות רשימה שהקים בשם "החזית לפיתוח בית לחם", ונחשב למועמד המוביל. אולם יריבו, אליאס פריג' הנוצרי אורתודוקסי, זכה כמוהו בארבעה מתוך תשעה מושבים והצליח להרכיב קואליציה עם מועמד עצמאי וכך זכה בתפקיד. 

מוסאלם המשיך להתגורר בבית לחם כל חייו ונפטר בעיר בשנת 2001. בנו, אדנן מוסאלם, הוא פרופסור למדע המדינה והיסטוריה באוניברסיטת בית לחם.

== קישורים חיצוניים ==
* [http://www.dabdoub.ps/events/Mayors.htm The Bethlehem Chronicle:A legacy from the heart of Bethlehem]

==הערות שוליים==

קטגוריה:קצרמר ירדן

קטגוריה:פוליטיקאים פלסטינים
קטגוריה:ראשי עיריית בית לחם
קטגוריה:נוצרים פלסטינים
קטגוריה:שרי ממשלת ירדן
קטגוריה:ילידי 1905
קטגוריה:פלסטינים שנפטרו ב-2001
קטגוריה:ירדנים שנולדו ב-1905
קטגוריה:ירדנים שנפטרו ב-2001
בוב לוגמן

בוב לוגמן (באנגלית: Bob Loughman; נולד ב-8 במרץ 1961) הוא פוליטיקאי שכיהן כראש הממשלה של ונואטו.

==ביוגרפיה==
נולד באי טאנה. חבר מפלגת ונואקו פטי .

לוגמן נבחר לראשונה לפרלמנט כנציגה של טאנה בבחירות הכלליות שנערכו ב-6 ביולי 2004. הוא נבחר לפרלמנט פעמיים נוספות בבחירות שנערכו ב-2008 וב-2012. במרץ 2013, עם החלפת הממשלה, מונה לוגמן על ידי ראש הממשלה מואנה קרקאסס לשר החינוך.

בדומה לחברים נוספים במפלגת ונואקו פטי, ב-15 במאי 2014, חצה לוגמן את הקווים כאשר תמך בהפלת ממשלתו של קרקאסס. בממשלתו של ראש הממשלה החדש ג'ו נטומן , המשיך לכהן לוגמן כשר החינוך. ב-11 ביוני 2015, הודח לוגמן מתפקידו כאשר ממשלתו של נטומן הופלה בהצעת אי אמון.

בשנת 2018 נבחר לוגמן לראש מפלגת ונואקו פטי. ב-20 באפריל 2020 ועד ל-4 בנובמבר 2022 כיהן לוגמן כראש ממשלת ונואטו.

==קישורים חיצוניים==

* [https://web.archive.org/web/20191130125719/https://parliament.gov.vu/index.php/members/76-hon-bob-loughman פרופיל], אתר הפרלמנט של ונואטו
* [https://www.theguardian.com/world/2020/apr/20/vanuatu-elects-new-prime-minister-as-country-reels-from-devastating-cyclone כתבה על היבחרו], באתר הגרדיאן

קטגוריה:ונואטו: אישים
קטגוריה:ראשי ממשלות
קטגוריה:ילידי 1961
האקדמיה הימית המלכותית של נורווגיה

האקדמיה הימית המלכותית של נורווגיה (בנורווגית: Sjøkrigsskolen; בראשי תיבות: RNoNA) היא מוסד אקדמי המופקד על הכשרת קצינים לשירות בצי המלכותי הנורווגי.

האקדמיה, שנוסדה ב-27 באוקטובר 1817, ממוקמת בלקסוואג שבברגן.

== היסטוריה ==
במהלך שנות האיחוד בין נורווגיה ודנמרק, הכשרתם של קציני ים בצי המלכותי המשותף נורווגי-דני התבצעה במסגרת מוסד ה-Søcadet-Akademiet, אשר הוקם בקופנהגן בשנת 1701.

לאחר התפרקות האיחוד בין דנמרק לנורווגיה בשנת 1814, נוצר צורך בהקמתו של מוסד נורווגי עצמאי להכשרת קציני ים, מה שהוביל בשנת 1817 להקמתה של האקדמיה בבסיס הצי הנורווגי בפרדרסקוורן, שפעלה בימיה הראשונים בשם "המוסד להכשרת צוערים לצי הנורווגי המלכותי (Kongelige Norske Søcadet-Institut)".

במהלך שנת 1864, הבסיס הימי ומוסד ההכשרה הועתקו להורטן, שם המשיכו לפעול עד לפרוץ מלחמת העולם השנייה. בעקבות פרוץ מלחמת העולם ובמהלך תקופת הכיבוש של נורווגיה על ידי גרמניה הנאצית בין השנים 1940–1945, הוקמה בלונדון בשנת 1941 אקדמיה ימית נורווגית זמנית, הרחק מהישג ידם של כוחות הכיבוש הגרמנים.

לאחר תום המלחמה ושחרור נורווגיה מהכיבוש הנאצי האקדמיה הימית נפתחה מחדש בעיר אוסלו, בירת נורווגיה.

בשנת 1960 האקדמיה הועברה למקום משכנה הנוכחי בלקסוואג, ברגן<ref></ref>.

== תוכניות לימוד ==
האקדמיה הימית המלכותית של נורווגיה נהנית ממעמד של מוסד אקדמי עצמאי במסגרת החוק הנורווגי. במסגרת מעמד זה, האקדמיה רשאית לפתח ולקיים תוכנית לימודים קדם אקדמית, להעניק תואר ראשון לבוגריה וכן להכיר בתארים ממוסדות אקדמאים אחרים.

האקדמיה אינה מוסמכת להעניק תואר שני, ובוגרי האקדמיה המעוניינים בלימודים מתקדמים יכולים להמשיך בלימודים במסגרת אוניברסיטת ההגנה באוסלו, או לחלופין באוניברסיטה אזרחית<ref></ref>.

נכון לשנת 2013, האקדמיה הימית כוללת שש תוכניות לימוד לתואר ראשון בלימודי צבא, כאשר שלוש מביניהן מקנות זכאות לתואר ראשון בהנדסה<ref></ref>.

==ראו גם==
* הצי המלכותי הנורווגי

== קישורים חיצוניים ==
* 

== הערות שוליים ==

קטגוריה:נורווגיה: אוניברסיטאות ומכללות
קטגוריה:בתי ספר לקצינים
קטגוריה:אקדמיות צבאיות
קטגוריה:אקדמיות ימיות
קטגוריה:נורווגיה: צבא וביטחון
טום בורווינקל

תומאס "טום" בורווינקל (באנגלית: Thomas "Tom" Boerwinkle; 23 באוגוסט 1945 – 26 במרץ 2013) היה כדורסלן אמריקאי, אשר שיחק בקבוצת שיקגו בולס מליגת ה-NBA בין השנים 1968–1978. לאורך 10 עונותיו ב-NBA רשם ממוצעים כוללים של 7.2 נקודות, 9.0 ריבאונדים ו-3.2 אסיסטים למשחק.

==קריירת מכללות==
בורווינקל נולד בקליבלנד שבאוהיו, ובין השנים 1964–1968 למד באוניברסיטת טנסי. בעונתו הראשונה בקבוצת הכדורסל של האוניברסיטה, 1965/1966, שימש כמחליפו מהספסל של כוכב ליגת ה-ABA לעתיד רד רובינס, ובשתי העונות הבאות קלע 13.6 נקודות והוריד 10.7 ריבאונדים למשחק כסנטר הפותח של קבוצתו. בעונת 1966/1967 הוביל את טנסי להישגה הגדול ביותר עד אז – העפלה לשלב שמינית גמר טורניר אליפות המכללות (NCAA Sweet Sixteen).

==קריירה מקצועית==
בדראפט ה-NBA{{כ}} 1968 נבחר בורווינקל על ידי שיקגו בולס בבחירה הרביעית, אחרי אלווין הייז, וס אנסלד ובוב קאופמן. ב-4 עונותיו הראשונות בשיקגו היה אחד משחקניה המובילים, לצדם של בוב לאב, ג'רי סלואן וצ'ט ווקר, ולאורך התקופה העמיד ממוצעים של 9.5 נקודות, 12.2 ריבאונדים ו-3.4 אסיסטים למשחק. במשחק מול פיניקס סאנס ב-8 בינואר 1970 אסף 37 ריבאונדים, ובכך קבע את שיא המועדון. בתחילת עונת נפצע בורווינקל בברכו, ומאז ועד לסיום הקריירה שימש בעיקר כשחקן ספסל, ותרם 4.9 נקודות ו-5.8 ריבאונדים בממוצע למשחק בלבד. לקראת פלייאוף תפס את מקומו של נייט ת'ורמונד בחמישייה הפותחת, ובשתי סדרות הפלייאוף מול קנזס סיטי קינגס וגולדן סטייט ווריורס הפתיע לטובה עם ממוצעים של 8.2 נקודות, 12.7 ריבאונדים ו-4.2 אסיסטים למשחק.

בסיום עונת שוחרר בורווינקל מהבולס ופרש ממשחק, בגיל 32. בעת פרישתו ניצב במקום הראשון בתולדות המועדון בסך ריבאונדים בקריירה (5,745), במקום השלישי באסיסטים (2,007) ובמקום השישי בנקודות (4,596). לקראת סיום עונת עקף מייקל ג'ורדן את בורווינקל כ"מלך הריבאונדים" של הבולס.

ב-26 במרץ 2013 נפטר בורווינקל בעיירה וילווברוק שבאילינוי, לאחר שלקה בתסמונת המיאלודיספלסטית, בגיל 67. בהספדו לבורווינקל, אמר עליו חברו לקבוצה בוב לאב: "מחצית מהסלים שקלעתי הגיעו ממסירות שלו. הוא אחד המוסרים הטובים ביותר אי פעם מעמדות הפנים".

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת טנסי
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:אמריקאים שנולדו ב-1945
קטגוריה:אמריקאים שנפטרו ב-2013
הברית הסוציאל-דמוקרטית (איסלנד)

הברית הסוציאל-דמוקרטית (באיסלנדית: Samfylkingin jafnaðarmannaflokkur) היא מפלגה סוציאל-דמוקרטית איסלנדית. המפלגה נוצרה על ידי איחוד של ארבע מפלגות מרכז-שמאל (המפלגה הסוציאל-דמוקרטית, ההתעוררות הלאומית, רשימת הנשים והברית העממית) בשנת 2000. האיחוד למפלגה אחת בוצע אחרי ההצלחה שראו ארבע המפלגות כשרצו יחד בבחירות 1999. חזון המפלגה היה לאחד את האגף השמאלי של הפוליטיקה האיסלנדית, ולהביא לניצחון על מפלגת העצמאות השולטת, דבר שלא קרה מאז הפיצול בתוך המפלגה הסוציאל-דמוקרטית ב-1930.

בבחירות לפרלמנט 2009 לראשונה המפלגה הייתה הגדולה ביותר בפרלמנט ויושבת ראש המפלגה יוהנה סיגורדרדוטיר הרכיבה ממשלה בראשותה.

== היסטוריה ==
לקראת הבחירות שנערכו בשנת 1999 ארבע מפלגות השמאל הפוליטי באיסלנד יצרו יחדיו ברית ורצו בריצה משותפת בבחירות. אחרי שראו כי רעיון הריצה המשותפת הצליח, בחודש מאי 2000 הכריזו על איחוד ארבע המפלגות לכדי סיעה אחת גדולה.

== מנהיגים ==
{| class="wikitable"
!מס'
! colspan="2" |יושב ראש
!תחילת כהונה
!תום כהונה
|-
|1
|
|Margrét Frímannsdóttir
<small>(–)</small>
|1999
|2000
|-
|2
|130x130 פיקסלים
|אוסגור סקארפיונסון
<small>(1953)</small>
|2000
|2005
|-
|3
|134x134 פיקסלים
|אינגיברג סולרון גלסדט<small>(1954)</small>
|2005
|2009
|-
|4
|128x128 פיקסלים
|יוהנה סיגורדרדוטיר<small>(1942)</small>
|2009
|2013
|-
|5
|168x168 פיקסלים
|Árni Páll Árnason
<small>(1966)</small>
|2013
|2016
|-
|6
|
|Oddný Guðbjörg Harðardóttir
<small>(1957)</small>
|2016
|2016
|-
|7
|
|לוגי מר-איינארסון
<small>(1964)</small>
|2016
|מכהן
|}

== תוצאות בחירות ==
{| class="wikitable" style="text-align: right;"
!בחירות
!קולות
!%
!מושבים
!+/–
!ממשלה
|-
!1999
|44,378
|26.8
|
|
|אופוזיציה
|-
!2003
|56,700
|31.0
|
|3
|אופוזיציה
|-
!2007
|48,743
|26.8
|
| 2
|קואליציה
|-
!2009
|55,758
|29.8
|
| 2
|קואליציה
|-
!2013
|24,292
|12.9
|
| 11
|אופוזיציה
|-
!2016
|10,893
|5.7
|
| 6
|אופוזיציה
|-
!2017
|23,652
|12.1
|
| 4
|אופוזיציה
|}

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:איסלנד: מפלגות
קטגוריה:איסלנד: מפלגות סוציאליסטיות
קטגוריה:מפלגות סוציאל-דמוקרטיות
קטגוריה:מפלגות שהוקמו ב-2000
לורנצו ברטוליני

לורנצו ברטוליני (באיטלקית: Lorenzo Bartolini; 1777, טוסקנה – 1850, פירנצה) היה פסל איטלקי.

==ביוגרפיה==
נולד בסביניאנו די פראטו ליד פראטו בטוסקנה, לאחר שלמד באקדמיה לאמנוות בפירנצה שם רכש את מיומנות יצירת מודולי גבס, עבר בגיל 20 לפאריס ללמוד תחילה ציור אצל ז'אן-בטיסט פרדריק דמריי ובהמשך פיסול אצל פרדריק-פרנסואה למו, זכה בגיל 26 במקום שני בפרס רומא על פיסול תבליט של קליאוביס וביטון וזכה למוניטין כפסל ולתמיכה של פטרוני אמנות ביניהם נפוליאון, היה בין האמנים שהשתתפו ביצירת עמוד ונדום שבכיכר ונדום.
נפוליאון שלח אותו בהמלצת אחותו אליזה בונפרטה לאקדמיית קררה ללמד פיסול, בשנת 1833 הוא נבחר כחבר של כבוד באקדמיית צרפת ברומא ובחר לגור בפירנצה שם לימד באקדמיה לאמנות של פירנצה. הוא נקבר בבליזיקת סנטיסימה אנונציאטה (הבשורה הקדושה) ליד לוחית זיכרון לבנוונוטו צ'ליני, ציון לזכרו הוצב בבזיליקת סנטה קרוצ'ה.
בין תלמידיו: פייטרו טנראני.

==סגנון==
בפירנצה ברטוליני לקח את הקלאסיציזם של אנטוניו קנובה לכיוון נטורליסטי בהשראת אמני הרנסאנס.

==גלריה==
<gallery>
Lorenzo Bartolini-L'Ammosstatore-Hermitage.jpg|דורך הענבים בארמיטאז'
Grape harvester by Lorenzo - Bartolini-Plaster model-Galleria dell'Accademia.jpg|מודול גבס של דורך הענבים באקדמיה לאמנות של פירנצה
Lorenzo Bartolini-The Demidoff Table-Metropolitan Museum of Art.jpg|שולחן האהבה במוזיאון המטרופוליטן לאמנות
La Table aux Amours by Lorenzo Bartolini-Plaster model-Galleria dell'Accademia.jpg|מודול גבס של שולחן האהבה באקדמיה לאמנות של פירנצה
Bartolini-ninfa2.jpg|נימפה עם עקרב במוזיאון הלובר
Nymphs by Lorenzo Bartolini-Galleria dell'Accademia.jpg|מודולי גבס של נימפות: נימפה עם עקרב ונימפה עם נחש באקדמיה לאמנות של פירנצה
The Campbell Sisters by Lorenzo Bartolini at Scottish National Gallery.jpg|האחיות קמפבל בגלריה הלאומית של סקוטלנד
Macchiavelli01.jpg|ניקולו מקיאוולי ברחבת הכניסה לאופיצי
Lorenzo Bartolini-Monument to Nicola Demidoff-Florence.jpg|אנדרטה לניקולה דמידוף (פטרון אמנות רוסי) בפירנצה
The Place Vendôme Column-Paris.jpg|עמוד ונדום בפאריס
</gallery>

==קישורים חיצוניים==

 קטגוריה:ערכים שבהם תבנית בריטניקה אינה מתאימה
קטגוריה:פסלים איטלקים במאה ה-18
קטגוריה:פסלים איטלקים במאה ה-19
קטגוריה:איטלקים שנולדו ב-1777
קטגוריה:צרפתים שנפטרו ב-1850
ליבה האמיץ של אירנה סנדלר

ליבה האמיץ של אירנה סנדלר (באנגלית: The Courageous Heart of Irena Sendler) הוא סרט טלוויזיה אמריקאי שבוים על ידי ג'ון קנט הריסון, שעוסק בסיפור חייה של אירנה סנדלר, חסידת אומות עולם פולנייה-קתולית (מגולמת בסרט על ידי אנה פקווין) שהצילה 2,500 יהודים במהלך השואה.

== תקציר עלילה ==
הסרט עוקב אחר אירנה סנדלר (אירנה קריזנובסקה במקור), אחות קתולית ועובדת סוציאלית פולנית. היא חשה קרבה והזדהות ליהודים אחרי שאביה מת בזמן טיפול בילדים יהודיים. הרעיון הראשוני שלה היה להציל ילדים מגטו ורשה, אך היא נתקלת בספקות מצד עמיתיה לעבודה.

היא מזייפת את זהותה ומשתמשת במסמכים מזויפים בשביל להבריח את הילדים, בעוד שהיא משכנעת את הוריהם שהם בדרך למקום מבטחים ומבטיחה לילדים שהם יתאחדו עם הוריהם בתום המלחמה. עוזרה היה סטפן, ידיד ותיק שלה מימי האוניברסיטה שעוזר לה לתכנן את הברחת הילדים היהודיים.

לבסוף אירנה נעצרת על ידי הגסטפו, היא עוברת חקירה שמלווה בידי עינויים רבים, במטרה שתגיד את שמות האנשים שעזרו לה במבצע ההצלה, אך אירנה לא נשברת ובסופו של דבר היא נידונה לעונש מוות, על ידי כיתת יורים. אך ברגע האחרון שומר ששוחד על ידי ארמייה קריובה משחרר אותה.

בסוף הסרט (אפילוג), מגלים שסטפן ואירנה נישאו זה לזה והיא הייתה מועמדת לפרס נובל לשלום בשנת 2007.

== דמויות ==
* אנה פקווין – אירנה סנדלר
* מרשה גיי הארדן – ג'נינה קרזיזנובסקה (אמא של אירנה)
* גוראן וישניץ' - סטפן
* נתניאל פרקר - דר. מאז'קווסקי
* מישל דוקרי – אווה רוזנפלד
* סטיב ספירס - פיוטר
* עדו גולדברג - יעקב רוזנפלד
* פול פרימן - מונסינגור גודלווסקי
* דני וב - טרוז'אן
* קשישטוף פישצ'נסקי - דוקטור יאנוש קורצ'אק
* לי לוסון - רבי רונזפלד
* מאז'ה אוסטאסווסקה - ג'אדוויגה
* דנוטה סטנקה - חנה רוזנפלד
* אולגה בולאשץ' – זופיה
* רבקה ווינדהים - קרולינה רוזנפלד

== קישורים חיצוניים ==
* 

קטגוריה:סרטים על השואה
קטגוריה:סרטי 2009
קטגוריה:זיכרון שואת יהודי פולין
ריפוי עשרה מצורעים

[[ג'יימס טיסוט – "ריפוי עשרה מצורעים" (Guérison de dix lépreux) – מוזיאון ברוקלין]]
טיהור/ריפוי של עשרה מצורעים על ידי ישו, הוא אחד מהנסים של ישו המדווחים בבשורות (בשורת לוקס י"ז: 11–19)<ref>Bible Knowledge Background Commentary: Matthew-Luke by David C. Cook and Craig A. Evans (Feb 27, 2003) page 365</ref><ref></ref>.

== הסיפור המקראי ==
על פי המסופר בבשורת לוקס, נתקל ישו, באחד מן הכפרים, בדרכו לירושלים, בעשרה מצורעים. כנדרש ממצבם כמצורעים, הם נעמדו מרחוק וקראו לו בקול רם "יֵשׁוּעַ מוֹרֶה חָנֵּנוּ", בכוונה שירפא ויטהר אותם מצרעתם. ישו אמר להם להראות לכוהנים כפי שמצווה התורה (ויקרא יג: 9–17). עוד בהיותם בדרך למלא אחר דבריו של ישו להראות לכוהנים, כולם נרפאו. אחד מהם, שהיה שומרוני ולא יהודי, כאשר ראה שכולם נרפאו, חזר מיד, נפל לרגלי ישו, הילל ושיבח את אלוהים בקול גדול והודה לו. כל השאר לא חזרו להודות לישו, ועל כך הביע ישו תמיהה, הכיצד זה שנכרי חשב לתת כבוד לאלוהים ולא שאר הנרפאים שהיו בני עמו. ישו משחרר אותו באומר למצורע השומרוני שנרפא: "לך אמונתך הושיעה לך".

כך כתוב בבשורת לוקס:

== פרשנות ==
לטענת ברארד מרטלר והרברט לוקייר, נס זה, כמו נסים אחרים שעשה ישו, מדגיש את חשיבותה של האמונה, שכן ישו מעולם לא ייחס לעצמו את הנס ואמר: "בגבורה שלי נושעת" אלא אמר: "קום ולך אמונתך הושיעה לך". ישו תמיד ייחס את הריפוי לאמונתם של הנרפאים או הללו שהנס נעשה להם בגבורת הקדוש ברוך הוא ובכך שישו פועל בשליחותו<ref>Berard L. Marthaler 2007 The Creed: The Apostolic Faith in Contemporary Theology page 220</ref><ref>Lockyer, Herbert, 1988 All the Miracles of the Bible page 235</ref>.

== ראו גם==
*ישו
*הברית החדשה
*הנסים של ישו
* משלי ישו
*ריפוי מצורע בידי ישו
*ריפוי ברטימאי
*ריפוי מצורע
* החלק המקראי בנושא: לוקס י"ז

== לקריאה נוספת ==
* פולה פרדריקסן, "מישו למשיח" (2000), ISBN 0-300-08457-9
* ורנון ק. רובינס, "ישוע המורה: פרשנות סוציו-רטורית למארק" 2009, ISBN 978-0-8006-2595-5
* פ. נ'ון מלדאו, המשיח בשתי הבריתות, 1956, 1969, 1998, קרן אחוה משיחית, ISBN 965-447-053-5
* ריסטו סנטלה, המשיח בתנ"ך – לאור ספרי חז"ל, 1980, 1984, דפוס ינץ בע"מ
* ריסטו סנטלה, המשיח בברית החדשה – לאור ספרי חז"ל, 1984, דפוס ינץ בע"מ
* פ. לבר טוב, בן האדם – חיי ישוע המשיח ופעליו, 1968, הוצאת דולפין
* הראלד פלש, איך נכיר את המשיח, 1972, מרכז לכתבי הקדש הר הזיתים
* רוברט ליאו אודום, משיח ישראל שמוצאותיו מקדם, המכון למורשת ישראל, ניו יורק ירושלים
* אנטוני בזארד, זהותו של המשיח – מחקר שנועד לסייע בשיקום האמונה בכתובים, 2002, דפוס אאא חיפה
* ד"ר ארנולד ג. פרוכטנבאום, הנבואות המשיחיות בתנ"ך – עיון בנבואות על ביאת המשיח הראשונה, 2009, קרן אחוה משיחית, דפוס ינץ בע"מ, ISBN 978-965-447-170-1

==קישורים חיצוניים==

== הערות שוליים ==

קטגוריה:צרעת
קטגוריה:ישו
קטגוריה:הברית החדשה
קטגוריה:נסים בנצרות
היינריך קלאס

הינרייך קלאס (בגרמנית: Heinrich Claß; 29 בפברואר 1868 – 16 באפריל 1953) היה פוליטיקאי גרמני ימני, אנטישמי, חבר המפלגה הנאצית, תמך בפאן-גרמניות והתבטא רבות בגזענות. עמד בראש האיגוד הכל-גרמני בין השנים 1908–1939.

==ביוגרפיה==
קלאס נולד באלזיי, עיר קטנת אוכלוסין בדרום מערב גרמניה, אביו היה נוטריון. למד משפטים באוניברסיטת הומבולדט של ברלין, באוניברסיטת פרייבורג ובאוניברסיטת גייזן עד לשנת 1891 אז נהפך לעורך דין מתמחה. בשנת 1894 עבר לעיר מיינץ.

===קריירה פוליטית===
בשנת 1894 קלאס היה ממקימיה של "התאגדות גרמנית" לאומנית, תנועה שדגלה ב"טוהר גרמני" על ידי ביטול והוצאת קבוצות מיעוטים מגרמניה.

בשנת 1897 הצטרף לתנועת האיגוד הכל-גרמני ונהיה ליושב ראש התנועה בשנת 1901. לאחר שנהיה לנשיא של האיגוד בשנת 1908 פעל כדי לקדם דרכי פעולה רדיקליים יותר.

הוא נכנס לעימות חריף עם תאובלד פון בתמן-הולווג, במיוחד לאחר המשבר המרוקאי השני בשנת 1911, אז האיגוד הגרמני הציג את דעותיו הקיצוניות בצורה ברורה. מהפגנת עוינות "פשוטה" לצרפת ולאנגליה "הנחותה עוד יותר", קלאס תמך במלחמה מהירה שלדעתו תוביל לרייך גרמני ולהגדלת שטחה של גרמניה רבתי. כמו כן דאג לסייע לחימושה הצבאי של גרמניה.

קלאס ידוע בעיקר בשל הספרים בעלי האידאולוגיה הימנית המובהקת שכתב תחת שם העט דניאל פריימן או דניאל איינהרט. מבין ספריו, המפורסם ביותר הוא ספרו משנת 1912 "Wenn ich der Kaiser wär" (לו הייתי הקיסר) שעסק באנטישמיות, אימפריאליזם ופאן-גרמניות.

במהלך מלחמת העולם הראשונה קרא לסיפוח בלגיה לשטח גרמניה. בשנת 1917 הקים תנועה ימנית קיצונית נוספת "המולדת הגרמנית" יחד עם אלפרד פון טירפיץ ווולפגנג קאפ.

בשנת 1918 פגש את היטלר ותמך בו בניסיון הפוטש במרתף הבירה של שנת 1923. בין השנים 1933 עד 1939 היה חבר המפלגה הנאצית. כתביו, ספריו ונאומיו הרבים השפיעו רבות על הנאציזם שהתפתח בתקופת פועלו.

משנת 1943 ועד למותו בשנת 1953 גר עם בתו בעיר ינה.

==קישורים חיצוניים==

==הערות שוליים==

קטגוריה:בוגרי אוניברסיטת הומבולדט של ברלין
קטגוריה:נאצים
קטגוריה:עורכי דין גרמנים
קטגוריה:גרמנים שנולדו ב-1868
קטגוריה:גרמנים שנפטרו ב-1953
הקורפוס התשיעי (ארצות הברית)

הקורפוס ה-9 היה קורפוס של צבא ארצות הברית שלחם במהלך מלחמת העולם השנייה ובמהלך מלחמת קוריאה.

==היסטוריה==
===מלחמת העולם הראשונה===
ב-25 בנובמבר 1918 הוקם הקורפוס ה-9 כחלק מהארמייה השנייה, ופיקד על כוחות לאורך קו שביתת הנשק, וב-5 במאי 1919 פורק הקורפוס.

===מלחמת העולם השנייה===
ב-29 ביולי 1921 הוקם הקורפוס ה-9 כחלק מיחידות המילואים של צבא ארצות הברית, וב-24 באוקטובר 1940 הופעל הקורפוס בפורט לואיס, וושינגטון והוא היה אחראי על אימון יחידות למלחמה. לאחר המתקפה על פרל הארבור הועבר הקורפוס לחוף המערבי, על מנת להגן מפני פלישה יפנית, אך בשנת 1944 הוא הועבר לפורט מקפרסון, ג'ורג'יה, לקראת ההיערכות מעבר לים. בספטמבר 1944 נשלח הקורפוס לזירת האוקיינוס השקט, שם הוצב תחת פיקוד הארמייה העשירית, והוא אימן יחידות לקראת קרב אוקינאווה. ביולי 1945 הועבר הקורפוס תחת פיקוד הארמייה השישית והיה אמור להילחם תחת פיקודה במבצע נפילה, אולם בשל כניעת יפן לאחר הטלת פצצות האטום על הירושימה ועל נגסאקי נשלח הקורפוס באוקטובר לשמש כחיל כיבוש ביפן.

===חיל כיבוש ביפן===
בשנת 1950 עזבה הארמייה השישית את יפן, וכוח הכיבוש הצטמצם לארמייה השמינית, שכללה שני קורפוסים וארבע דיוויזיות; הקורפוס ה-1, שכלל את הדיוויזיות ה-24 וה-25, והקורפוס ה-9, שכלל את דיוויזיית הפרשים ה-1 והדיוויזיה ה-7. לאחר צמצום נוסף נותר רק הקורפוס ה-9 ביפן, והוא פיקד על כל היחידות שנותרו שם.

===מלחמת קוריאה===
עם פרוץ מלחמת קוריאה תוגבר הקורפוס ביחידות חדשות, והוא נשלח לקוריאה שם לחם בהחזקת קו ההגנה של מתחם פוסאן, ולאחר מכן השתתף במתקפת כוחות האו"ם. בנובמבר 1950 ספג הקורפוס אבדות כבדות במהלך המתקפה הסינית–צפון קוריאנית, ולאחר מכן לחם הקורפוס בקרבות השונים עד לסיום המלחמה בשנת 1953.

===לאחר המלחמה===
לאחר המלחמה נותר הקורפוס ביפן, ובשנת 1957 הוא הועבר לבסיס האמריקני באוקינאווה. בשנת 1972 חזר הקורפוס לפעול ביפן, ובשנת 1994 פורק הקורפוס.

קטגוריה:גייסות בצבא ארצות הברית במלחמת העולם השנייה
קטגוריה:גייסות בצבא ארצות הברית
קטגוריה:שלטון הכיבוש של בעלות הברית ביפן
קטגוריה:מלחמת קוריאה